Diari Oficial de la Generalitat Valenciana


Sumari del DOGV 5384, del 09-11-2006 (2006/12338)

RESOLUCIÓ de 23 d'octubre de 2006, de la Direcció General de Transports, Ports i Costes, per la qual es nomena tribunal i es determina el lloc i l'horari de realització de les proves de capacitació professional que es convoquen per a l'exercici de les activitats de transport interior i internacional de mercaderies o de viatgers.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5384

Data del DOGV
:   09-11-2006

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2006/12766


Organisme emissor
:   Conselleria d'Infraestructures i Transport

Tipus de document
:   Resolució

RESOLUCIÓ de 23 d'octubre de 2006, de la Direcció General de Transports, Ports i Costes, per la qual es nomena tribunal i es determina el lloc i l'horari de realització de les proves de capacitació professional que es convoquen per a l'exercici de les activitats de transport interior i internacional de mercaderies o de viatgers. [2006/12572]  
D'acord amb el que establix l'Orde de 16 de setembre de 1999, de la Conselleria d'Obres Públiques, Urbanisme i Transports, per la qual es regula el procediment que s'ha de seguir per a la realització de proves per a l'obtenció de certificat de capacitació professional per a l'exercici de les activitats de transport interior i internacional de mercaderies i de viatgers, resolc:  
Primer  
Nomenar el tribunal per a tota la Comunitat Valenciana, en totes les proves que es convoquen, la composició del qual consta en l'annex I de la present resolució.  
Segon  
Publicar, com a annex II, l'horari i els llocs de realització de les proves que es convoquen. No es pot accedir simultàniament a les proves de mercaderies i viatgers.  
Tercer  
Els aspirants s'hauran de presentar en el lloc de la realització de les proves amb el material següent:  
. Document Nacional d'Identitat.  
. Estris d'escriptura: llapis de mina número 2, goma d'esborrar i bolígraf.  
Per a la realització de l'exercici corresponent, es disposarà d'un temp total de quatre hores, dos hores per a cada exercici.  
Contra la present resolució, que no exhaurix la via administrativa, es podrà interposar recurs d'alçada davant del secretari autonòmic d'Infraestructures en el termini d'un mes, comptador des de l'endemà de la seua publicació en el Diari Oficial de la Generalitat, d'acord amb el que establix l'article 114 i 115 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, modificada per la Llei 4/1999, de 13 de gener, sense perjudici que s'utilitze qualsevol altra via que es considere oportuna.  
València, 23 d'octubre de 2006.. El director general de Transports, Ports i Costes. Vicente Dómine Redondo  
ANNEX I  
Tribunal de la Comunitat Valenciana   
per a totes les proves convocades  
Tribunal titular  
Presidenta: Salomé Mut Oltra.  
Secretària: Ana Sempere Pérez.  
Vocals: Manuel Gálvez Acero, Antonino Muñoz Calatayud, Ana Martínez Llorca, Gabriel Sanz Sanz i Ángel Claudio Durán Martínez.  
Tribunal suplent:  
President: Manuel Gálvez Acero.  
Secretari: Ramón Escrig Moreno.  
Vocals: Gabriel Sanz Sanz, Mª Luisa Zabala Salelles, Carmen Lassala Navarré, Vicente Sánchez Selfa i Pedro García de Torres.  
ANNEX II  
Llocs, dates i horari de realització dels exercicis  
Província de València  
Nacional i internacional de mercaderies o viatgers.  
Dia: 18 de novembre de 2006.  
Lloc: Universitat de València. Campus dels Tarongers-aulari Nord. Avinguda dels Tarongers s/n, València.  
Horari: començament a les 9 hores.  
Província d'Alacant  
Nacional i internacional de mercaderies o viatgers  
Dia: 18 de novembre de 2006.  
Lloc: Universitat d'Alacant, Campus de Sant Vicent-aulari I, carretera de Sant Vicent s/n, Sant Vicent del Raspeig (Alacant).  
Horari: començament a les 9 hores.  
Provincia de Castelló  
Nacional i internacional de mercaderies o viatgers.  
Dia: 18 de novembre de 2006.  
Lloc: Cambra de Comerç, Indústria i Navegació de Castelló. Avinguda dels Germans Bou, 79, Castelló de la Plana.  
Horari: començament a les 9 hores.